கேள்வி: ஹிமாந்த பிஸ்வாஸ் சர்மா - நியமனம் குறித்து விரிவாக சொல்லுங்கள்.
பதில்: 8 மே 2021 அன்று, சர்மா மற்றும் அன்றைய முதல்வர் சர்பானந்த சோனாவால் ஆகியோர் புதிய அரசாங்கத்தை அமைப்பது குறித்த விவாதங்களுக்காக புது தில்லி அழைக்கப்பட்டனர். சர்மா மற்றும் சோனோவால் ஆகியோர் பாரதிய ஜனதா கட்சியின் தேசியத் தலைவர்கள் ஜெகத் பிரகாஷ் நட்டா மற்றும் இந்தியாவின் உள்துறை அமைச்சர் அமித் சா ஆகியோருடன் 4 மணி நேரத்திற்கும் மேலாக தொடர்ச்சியான பேச்சை நடத்தினர். மே 9 அன்று சோனோவால் தனது பதவிதுறப்பு கடிதத்தை அசாம் ஆளுநர்களின் பட்டியல் ஜகதீஷ் முகீ கொடுத்தார், அதே நாளில் அடுத்த முதலமைச்சரை தீர்மானிக்கும் கூட்டம் நடைபெற்றது. சர்மாவின் பெயரை பாஜக மாநிலத் தலைவர் ரஞ்சித் குமார் தாஸ், புதிதாக தேர்ந்தெடுக்கப்பட்ட சட்டமன்ற உறுப்பினர் நந்திதா கர்லோசா ஆகியோர் முன்மொழிந்தனர். முதலமைச்சராக வேறு எவரும் முன்வைக்கப்படாததால், சர்மா பாஜக சட்டமன்றத் தலைவராக ஒருமனதாக தேர்ந்தெடுக்கப்பட்டார். ஹிமாந்த பிஸ்வாஸ் சர்மா அசாம் சட்டமன்றத் தேர்தல், 2021 ஜாலுக்பாரி சட்டமன்றத் தொகுதியிலிருந்து ஐந்தாம் முறையாக வென்று அசாம் சட்டமன்ற உறுப்பினர் ஆனார். 10 மே, 2021 அன்று சர்மா 15 வது அசாம் முதலமைச்சர்களின் பட்டியல்ப் பதவியேற்றார். இவருக்கு இந்தியப் பிரதமர் நரேந்திர மோதி வாழ்த்து தெரிவித்துள்ளார்.
கேள்வி: ஹிமாந்த பிஸ்வாஸ் சர்மா - பதவிக்காலம் பற்றி தகவல் சொல்.
பதில்: சூன் 2021 இல் ஒழுக்கமான குடும்பக் கட்டுப்பாட்டைக் கடைப்பிடிக்குமாறு முஸ்லிம் சமூகத்தை சர்மா வலியுறுத்தினார். அசாமில் சட்டவிரோதமாக பசுக் கடத்தலுக்கு எதிராக புதிய சட்டம் தேவை என்று இவர் வலியுறுத்தினார். 2021 இல் பசுந்தரா திட்டம் சர்மாவின் கீழ் தொடங்கப்பட்டது; இது நிலம், சொத்து தொடர்பான பிரச்சனைகளில் குடியிருப்பாளர்களுக்கு உதவுவதை நோக்கமாகக் கொண்டுள்ளது. இவரது தலைமையிலான அசாம் அரசின் நிதியுதவியுடன் கூடிய 740 இசுலாமிய மதராசா சாதாரண பள்ளிகளாக மாற்றும் முடிவை அறிவித்துள்ளது. இவரது பதவிக்காலத்தில் சட்டத்துக்குப் புறம்பான கொலைகள் அதிகரித்தது, அதை இவர் வெளிப்படையாக ஆதரித்தார். பயங்கரவாத அமைப்புகளுடன் தொடர்பு இருப்பதாக குற்றம் சாட்டி மாநிலத்திலுள்ள பல இசுலாம் மதராசா இவரது அரசாங்கம் இடித்துள்ளது.